NaiveNeuron/SloPal huggingface dataset:
Pfundtner, Edita, poslankyňa NR SR (2015-07-03):
Ďakujem pekne. Predmetnú správu nevidím prvýkrát. Pán generálny prokurátor nám túto správu odprezentoval aj na ústavnoprávnom výbore a už vtedy som bola prijemne prekvapená, že bola tak kritická nielen dovnútra, ale aj do našich radov, a to aj navonok. Tá kritika bola adresovaná okrem toho, čo spomínal pán generálny prokurátor aj dnes, aj na spoluprácu s inými inštitúciami a narážam tu napríklad na NKÚ alebo na súdy, ale aj, ako ste spomínali dnes, na políciu. Tak ako mám správne informácie, polícia v tomto smere, možno aj na základe vašej správy, začína konať a konkrétne je to Policajná akadémia, kde som dostala informáciu, že určite sa budú snažiť zlepšiť stav. Chcem vás pochváliť, pán generálny prokurátor, za komplexnú správu, pretože prvýkrát sa mi podarilo dočítať túto správu až dokonca a so záujmom. Ale možno by som chcela poukázať ešte aj na ďalšiu vec. Vy ste na ústavnoprávnom výbore hovorili aj o tom, že bolo by treba prijať účinný zákon o preukazovaní pôvodu majetku. Rozhodne by to pomohlo veci. Ja určite podporím takýto návrh s tým, aby sme ako jediný zákonodarný zbor na Slovensku neprijímali bezzubé ustanovenia, aby Trestný zákon, keď je otvorený, tak nerobili sa len kozmetické zmeny, ale komplexne, aby sa urobila úprava taká, na ktoré poukázala aj aplikačná prax. A aby som nehovorila len negatívne veci, a keďže sa jedná o správu, aby sme aj nejaké pozitívne posolstvo poslali von, tak chcem vás pochváliť za veľmi dobre odvedenú prácu pri príprave kódexov, aj v medzirezortnom pripomienkovom konaní, kde Generálna prokuratúra je veľmi aktívna... (Prerušenie vystúpenia časomerom.)
Kišš, Štefan, poslanec NR SR (2023-12-13):
Ďakujem pekne všetkým za vaše poznámky, postrehy. Nebolo v nich veľa otázok, tak nebudem to teraz ani za tie dve minúty prechádzať celé, ale všimol som si zaujímavú vec. Podľa mňa sme, podľa mňa sme dosiahli také nové dno, teda keď som, keď som skončil svoju prezentáciu, tak som sa pozrel po miestnosti a videl som dvoch členov koalície, teda poslancov SMER-u, sedieť, medzitým sa, medzitým sa, sa prestriedali, teda ak rátam plus predsedajúci a plus spravodajca, tak boli v miestnosti štyria. Pán poslanec Šmilňák, ďakujem za toto doplnenie o to, o to lepšie, že vôbec za tak krátku dobu, teda síce expresný únos štátu, ale, ale aj expresne rýchlo zmobilizovaní ľudia na námestiach. Podľa mňa nám to dáva veľkú, veľkú nádej do, do týchto dní, že to, čo tu robíme, dáva zmysel. Ale možno, keď nad tým všetkým premýšľam, vlastne aj, aj z môjho vystúpenia, aj, aj z vašich poznámok, by som zopakoval túto ešte jednu vec, že, ešte raz, že minister financií sám sa hlási k tomu, že sme na gréckej ceste. Sám hovorí, že verejné, slovenské verejné financie sú ako Titanic. Tak čo môžeme, alebo neviem, urobme, urobme všetko pre to, aby, neviem, povedal aj to B alebo teda začal konať a zobral to kormidlo a odvrátil nás od toho, od toho ľadovca, k tomu sledujeme. Neviem, podľa mňa by sme to mohli všetci hovoriť, jak sa môžeme spojiť, všetkým novinárom alebo na sociálnych sieťach jednoducho nech toto je správa, ktorá, ktorá rezonuje v lex konsolidácia, minister financií kormidluje Titanic. A, pán Bužo, ja strašne zle spievam, tak ja nebudem spievať, ale, ale vy to dajte. (Potlesk.)
Jarjabek, Dušan, poslanec NR SR (2011-10-19):
No tak ja neviem. Ja mám taký pocit, ako keby sa tuná nič neudialo ten minulý týždeň, ako keby tuná bola nejaká taká idylka koaličná, alebo keď chcete, je koalično-opozičná. Vláde bola vyslovená nedôvera. A to všetko nestačí ministrovi financií na to, aby nepredložil takýto zákon, ktorý úplne jasne zaväzuje budúcu vládu, v ktorej s najväčším predpokladom on už nebude. Toto všetko nestačí ministrovi financií na to, aby predložil zákon, proti ktorému je 90 % starostov a primátorov. Tak ja mám taký pocit, že ústava by mala v tomto prípade riešiť ďalšiu vec, ktorá nie je doriešená, cez to všetko, keď bola vyslovená vláde nedôvera a minister financií to nepochopil, no tak aby bola vyslovená nedôvera ešte aj ministrovi financií, a to vyslovovaná dovtedy, kým to konečne pochopí. Ďakujem za pozornosť.
Kvorka, Ján, poslanec NR SR (2017-10-18):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Hrnčiar, Andrej, podpredseda NR SR (2017-12-12):
Ďakujem. Štyri faktické poznámky. Nech sa páči, pán poslanec Vašečka.
Žiga, Peter, podpredseda NR SR (2024-04-24):
Pán poslanec Pročko, stará múdrosť hovorí, že ľudia sú zlí, ale môžu byť aj užitoční. (Reakcie z pléna.) Vy ste zlý, vy ste zlý človek (reakcie z pléna), ale ste užitočný idiot. S reakciou na faktické poznámky pán poslanec Grendel.
Laššáková, Jana, podpredsedníčka NR SR (2013-11-27):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Muránsky. Končím možnosť prihlásiť do rozpravy ústne. Nech sa páči, pán poslanec, máte slovo.
Zs. Simon, minister pôdohospodárstva SR: (2006-03-16):
Je potrebné hneď v úvode zdôrazniť, že používanie geneticky modifikovaných technológií a geneticky modifikovaných organizmov za splnenia určitých podmienok na území Slovenskej republiky už umožňuje zákon č. 151/2002 Z. z. Tento zákon vo vzťahu k predloženému vládnemu návrhu zákona o pestovaní geneticky modifikovaných rastlín chápeme ako lex generalis. Cieľom predloženého vládneho návrhu zákona ako lex specialis je určiť pravidlá na pestovanie geneticky modifikovaných rastlín v poľnohospodárskej výrobe bez ohrozenia systémov konvenčného a ekologického poľnohospodárstva. Zabezpečiť minimalizáciu potenciálnych ekonomických strát a negatívnych dopadov prímesí geneticky modifikovaných rastlín konvenčnej a ekologickej produkcie, vymedziť práva a povinností pestovateľov pri pestovaní geneticky modifikovaných rastlín, ustanoviť pre pestovateľov povinnosť označiť produkciu z geneticky modifikovaných rastlín od sejby po jej spracovanie a uvedenie na trh, zabezpečiť systém kontroly a monitoringu pestovania geneticky modifikovaných rastlín, obmedziť znečistenie genetickými modifikovanými rastlinami. Navrhovaný zákon nebude mať dopad na štátny rozpočet, rozpočet obcí a rozpočet vyšších územných celkov ani na zamestnanosť. Prijatie zákona bude mať kladný dopad na životné prostredie, nakoľko zavedenie evidencie pestovateľov geneticky modifikovaných rastlín sprehľadní pestovateľské regióny, pestovateľské plochy a pohyb produkcie od prvovýroby k spracovateľovi a konečnému spotrebiteľovi, a tým zabezpečí aj pre radového zákazníka v obchodoch pri nákupe tovaru, či obsahuje geneticky modifikované rastliny, alebo nie. Vážený pán predsedajúci, vážené pani poslankyne, vážení páni poslanci, chcem sa poďakovať za iniciatívu pri prerokovaní predmetného návrhu zákona v určených výboroch. Nakoľko tieto vylepšujú predložený návrh zákona vzhľadom na záväzky v tejto oblasti k príslušným orgánom Európskej únie, dovolím si vás požiadať o prerokovanie predloženého vládneho návrhu zákona a vyjadrenie súhlasu s ním. Ďakujem za pozornosť. Pán predsedajúci, skončil som.
Bittó Cigániková, Jana, poslankyňa NR SR (2021-02-03):
Ďakujem, pán predsedajúci. Chcem pozvať kolegov zo zdravotníckeho výboru, zajtra o 8.00 hod. ráno máme výbor. Ďakujem pekne.
Laššáková, Jana, podpredsedníčka NR SR (2013-06-20):
V poradí druhú otázku položil pán poslanec Richard Vašečka opäť ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Vážený pán minister, aké kroky ste podnikli, aby cena, ktorú daňoví poplatníci zaplatia za zasypanie jám v Považskom Podhradí vzniknutých po stavbe diaľnice, bola nižšia ako neuveriteľných 6 mil. eur?“ Poprosím vás o odpoveď, pán minister, ako aj oznámenie skončenia odpovede.
Sulík, Richard, predseda NR SR (2011-09-14):
Prosím, hlasujte teraz o bode 56 zo spoločnej správy. (Hlasovanie.) Prítomných 145 poslancov, hlasovalo 77 proti, 68 sa zdržalo. Tento bod spoločnej správy nebol schválený.
Bugár, Béla, podpredseda NR SR (2010-12-03):
Ďalej v rozprave vystúpi pán poslanec Burian, nech sa páči.
Ľ. Vážny, poslanec: (2003-09-17):
Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a Európskej únie, z ktorej vyplýva, že táto novela je v súlade s pripravovanou legislatívou v Európskej únii v oblasti spoplatnenia cestnej infraštruktúry, patrí medzi priority odporúčané v príprave asociovaných krajín strednej a východnej Európy na integráciu do vnútorného trhu únie. V Bielej knihe je to sekcia 6 „Doprava“ časť 1 bod 3 Finančná harmonizácia a v čl. 70 Európskej dohody o pridružení v oblasti dopravy. Ambíciou návrhu novely zákona, ako tu už bolo povedané, je harmonizácia s legislatívou Európskej únie v oblasti spoplatnenia cestnej infraštruktúry, zavedenie možnosti obstarania výstavby a následne správy diaľnic a ciest koncesným spôsobom, možnosť zmluvného riešenia údržby ciest inými subjektmi a ďalšie súvisiace zmeny. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. a), b), c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 365 z 25. augusta 2003 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre verejnú správu, Výbor Národnej rade Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby predmetný návrh zákona prerokovali výbory v lehote do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte, prosím, rozpravu.
Bittó Cigániková, Jana, poslankyňa NR SR (2023-06-20):
Som rada, že som vás potešila, pán kolega Urban. Ja verím, že vy ma raz potešíte napríklad pri návrhu o interrupčnej tabletke ako odborník a lekár. (Povedané s pobavením.) Ale chcem vám povedať, že myslím si, že to nezaťaží ani tých všeobecných, aj keď často sa o tom hovorí, až tak, lebo tento návrh dáva možnosť, nie povinnosť. Čiže on môže, ale nemusí. Ale nech tam tá spolupráca medzi tým špecialistom a všeobecným je, ja úplne súhlasím. Keď špecialista usúdi, že je to správne, a všeobecný usúdi, že predpisovať chce tie lieky, tak prečo mu to v tom brániť zákonne? Takže tuto máme úplnú zhodu, som rada a verím, že do budúcna budeme mať aj v tom druhom bode zhodu. Ďakujem.
Hrušovský, Pavol, podpredseda NR SR (2010-08-10):
Pán poslanec Podmanický.
B. Bugár, podpredseda NR SR: (2002-01-30):
R. Hofbauer, poslanec: Pán poslanec Tkáč vyjadril potešenie nad tým, že liberáli sa začali vyjadrovať ako liberáli a socialisti ako socialisti. Ja zase vyjadrujem uspokojenie, aj keď s miernou dávkou začudovania, že kresťanskí demokrati sa začínajú konečne tváriť ako kresťania a ako osoby presadzujúce národno-štátne záujmy a morálku a hodnoty národa. Znelo to veľmi prekvapujúco práve z úst pána poslanca Palka, ktorý sa ešte prednedávnom vyjadril, že HZDS, to sú zločinci, a ich predseda Vladimír Mečiar je medzinárodný zločinec. A takisto jeho politický súkmeňovec pán doktor Rakús toho istého predsedu – Mečiara - a zakladateľa tohto štátu označil za psychiatrického pacienta a odkázal ho do blázinca. Takže som rád, že na tejto úrovni predstavitelia KDH konečne zaujímajú postoje adekvátne kresťanov a demokratov.
Šimečka, Michal, podpredseda NR SR (2024-01-25):
Ďakujem. Pán poslanec Lackovič.
Paška, Pavol, predseda NR SR (2012-08-02):
Pán poslanec, samozrejme, dám o tom hlasovať a vy veľmi dobre viete, ako ústava a zákon upravuje nakladanie s petíciami občanov a takúto petíciu prideľujem na základe splnenia podmienok. A garantujem vám, že ak táto petícia do Národnej rady príde a bude príslušné nám o tom rokovať, tak to tak učiníme. Ale teraz budeme hlasovať o návrhu zaradiť nový bod programu. Hlasujeme. (Hlasovanie.) 144 prítomných, 62 za, 3 proti, 77 sa zdržalo, 2 nehlasovali. Návrh na doplnenie programu sme neschválili. Je tam ešte pán predseda ústavnoprávneho výboru.
Kollár, Boris, predseda NR SR (2022-03-23):
Želá si reagovať pán poslanec? Nech sa páči, pán poslanec Suja.
Dobeš, Peter, poslanec NR SR (2021-04-01):
Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať spoločne o bodoch 1 až 9 zo spoločnej správy s odporúčaním gestorského výboru schváliť.
Figeľ, Ján, podpredseda NR SR (2015-09-22):
Ďakujem pekne. Na vystúpenie pána poslanca Mikuša je jedna faktická. Nech sa páči, Ján Hudacký.
Kaník, Ľudovít, poslanec NR SR (2011-07-11):
Áno, ma ruší pán Branislav Ondruš, nemôžem hovoriť a strácam sekundy. Pani poslankyňa hovorí veľmi rada o tematike dôchodkov. Ale tým, čo hovorí, iba potvrdzuje, že naozaj myšlienkovo sme absolútne z iného sveta. Tak trošku si pripomeňme tú situáciu, lebo o nej hovorila. Som rád, že povedala, že od 2004 je zavedený možný súbeh dôchodku a práce. Ja som veľmi rád, že sa nám to vtedy podarilo, že sme zaviedli slobodu pre ľudí, že sme prestali tých, čo odišli do dôchodku, hádzať automaticky do starého železa, pretože tak to dovtedy bolo, mali zakázané pracovať a museli čakať na súmrak svojho života za sociálnu dávku, dôchodok, alias žobračenku. Veľmi smutný príbeh to bol dovtedy. Aj preto bolo možné skrátiť na desať rokov poistenie. A ten, kto desať rokov len je poistený, má nárok na to alebo mal nárok na to, už sa to zmenilo na 15 rokov, aby mohol dostať dôchodok. Ale to neznamená, že ho mal taký istý ako ten, čo pracoval 40 rokov. Veď to je presne závislé od toho, koľko pracoval. A preto tam bola zavedená sankcia, že každý, kto odíde skôr do dôchodku, tak každým rokom stráca 6 % na svojom dôchodku. A takéto ekonomické parametre sú omnoho účinnejšie ako nejaké nariadenia zo strany štátu, ktoré nútia ľudí odrábať si roky na sociálnu dávku, alias žobračenku. Neviem o tom, že by tu boli 43-roční predčasní dôchodcovia, pretože ich dôchodky by bol mizerné. A ľudia radšej pracujú a chcú mať seriózne dôchodky. Zaviedli sme slobodu a voľnosť rozhodovania, to je veľmi dobrá zmena.
Brixi, Otto, poslanec NR SR (2015-09-24):
Ďakujem, pán predseda. Pán minister, kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke všetky náležitosti uvedené v rokovacom poriadku a rovnako aj v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Ako gestorský výbor zároveň navrhol ústavnoprávny výbor s tým, aby výbory prerokovali návrh zákona do 9. novembra tohto roku a gestorský výbor do 10. novembra tohto roku. Zo znenia uvedeného návrhu zákona je zrejmý účel navrhovanej úpravy. Ako spravodajca určený gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady.
Zmajkovičová, Renáta, podpredsedníčka NR SR (2013-10-29):
Ďakujem. Chce sa vyjadriť spravodajca? Nie. Prerušujem rokovanie o tomto bode programu. V rokovaní pokračujeme v prerušenej rozprave v prvom čítaní o návrhu poslancov Jána Hudackého, Jána Figeľa, Pavla Zajaca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, tlač 730. Prosím pána poslanca Jána Hudackého, aby zaujal miesto určené pre navrhovateľov, a spravodajcu z výboru pre pôdohospodárstvo a životné prostredie pána poslanca Petra Muránskeho, aby zaujal svoje miesto určené pre spravodajcu. A do rozpravy je ešte písomne prihlásený pán poslanec Martin Fecko. Pán poslanec nie je v sále, stráca poradie. A teraz otváram ústnu rozpravu. Kto sa hlási do ústnej rozpravy? Pán poslanec Simon, pán poslanec Galko, dvaja. Uzatváram možnosť prihlásiť sa. Nech sa páči, pán poslanec Simon. (Pokračovanie rokovania o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov , tlač 730.)
Laurenčík, Milan, podpredseda NR SR (2020-04-28):
Pán poslanec Eduard Kočiš.
Mihalik, Marcel, poslanec NR SR (2022-02-03):
O jedenástej, pardon.
L. Miklós, minister životného prostredia SR: (2006-04-20):
K tomu hrebeňu mi ešte dovoľte, pani poslankyňa, povedať, ten hrebeň si treba predstaviť tak, ako medzi dvoma traktorovými kolesami, proste sa vytlačí 10-centimetrový hrebeň, čiže to absolútne z hľadiska protipovodňovej ochrany nemá, prepáčte mi povedať, žiadnu funkciu, ale na druhej strane nemohli chodiť traktory, lebo to už bolo také vysoké a kolesá boli tak nízko, že nemohli chodiť, takže to by z toho hľadiska škodilo viac, ako by urobilo osoh, to je jedna vec. Druhá vec, ešte by som snáď pripomenul, že je rozdiel medzi tým hrebeňom a korunou hrádze. Koruna hrádze je tá široká celá vrstva a tú korunu hrádze treba navyšovať. Áno, to je to a o to sa budeme snažiť.
Laurenčík, Milan, podpredseda NR SR (2021-03-18):
Vážené panie poslankyne, vážení páni poslanci, predsa budeme pokračovať v prerušenom rokovaní. Zákon, ktorý sme mali rokovať, je to návrh skupiny poslancov na vydanie, ktorým sa dopĺňa zákon č. 580/2004 Z. z. o zdravotnom poistení, tlač 389, kde je predkladateľkou pani Hatráková, ktorá tu nie je, presúvame na koniec schôdze. Nasledovať by malo druhé čítanie návrhu pána poslanca Milana Vetráka na vydanie zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, tlač 394. Postihne ho rovnaký osud, pretože pán poslanec Vetrák sa tu nenachádza, prepadá na koniec schôdze. Ďalším bodom by malo byť druhé čítanie o návrhu poslancov Milana Vetráka, Lukáša Kyselicu, Jozefa Pročka, Moniky Kozelovej a Marcela Mihalika na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov. Keďže tu nemáme predkladateľa pána Vetráka, prepadá na koniec schôdze. (Reakcia z pléna.) Je určený predkladateľ, ktorý tam má byť a... Nech sa páči, procedurálny návrh, pán poslanec Suja.
Pročko, Jozef, poslanec NR SR (2022-02-25):
Ja len naozaj krátko. Pani Sulanová, Rusko napadlo Ukrajinu. Ďakujem.
Pčolinský, Peter, podpredseda NR SR (2023-03-21):
Dobre. Je všeobecný súhlas? (Reakcie z pléna.) Ďakujem pekne. Návrh sme... Nie? Nech sa páči, hlasujeme o procedurálnom návrhu na preloženie týchto dvoch tlačí. Prezentujme sa a hlasujme. (Hlasovanie.) Konštatujem, že prítomných je 136 poslancov, za 84, proti 34, zdržalo sa 15, nehlasovali 3. Návrh sme schválili a teda obidva body sú preložené na 28. 3. o 17.00 h. Podávam procedurálny návrh, aby tento týždeň v piatok sme rokovali v štandardnom režime, avšak bez hlasovania. Je všeobecný súhlas? (Súhlasná reakcia pléna.) Ďakujem pekne, návrh sme schválili. A teraz, vážené pani poslankyne, vážení páni poslanci, pokračujeme v prerušenom rokovaní. Pristúpime k hlasovaniu v druhom čítaní o návrhu poslancov Kyselicu, Garstkovej na vydanie zákona, ktorým sa mení a dopĺňa zákon č. 647/2007 Z. z. o cestovných dokladoch, tlač 1360, bod 50 schváleného programu. Prosím spoločného spravodajcu z výboru pre obranu a bezpečnosť poslanca Marcela Mihalika, aby hlasovanie uvádzal. (Hlasovanie o návrhu poslancov Národnej rady Slovenskej republiky Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov , tlač 1360.)
Šimečka, Michal, podpredseda NR SR (2024-05-14):
Pán poslanec Hajko, nech sa páči.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 138 poslancov, za 108, proti 13, zdržalo sa 17. Konštatujem, že Národná rada schválila navrhované uznesenie. Na základe žiadosti predkladateľov sa navrhuje, aby sa bod 39, tlač 1237, a bod 41, tlač 1285, prerokoval po bodoch ministra životného prostredia, ktoré sú termínované na utorok 2. apríla 2019 o deviatej hodine. Ďalej, na základe žiadosti predkladateľov sa navrhuje, aby sa bod 43, tlač 1295, prerokoval vo štvrtok 28. marca po termínovanom bode 103, tlač 1409. Je všeobecný súhlas? (Reakcie z pléna.) Nie je? (Reakcie z pléna.) Nie. Prosím, prezentujme sa a hlasujeme. (Hlasovanie.) Prítomných 127, za 66, proti 27, zdržalo sa 31, nehlasovali 3. Konštatujem, že sme uvedený návrh schválili. Vážení páni poslanci a panie poslankyne, vyhlasujem krátku prestávku do 11.46 a pokračujeme v rokovaní. (Reakcie z pléna.) Ospravedlňujem sa, procedurálne návrhy. Pani poslankyňa Verešová.
Lipšic, Daniel, poslanec NR SR (2014-11-10):
Pán premiér, asi pred dvomi týždňami tu bol váš generálny prokurátor, ktorý nám v správe za minulý rok o činnosti prokuratúry povedal, že žiadna veľká korupčná kauza odhalená nebola. Bol to váš generálny prokurátor. Ak ste odvolávali premiérku Radičovú za Osrblie, tak to bola kauza, ktorá bola veľká, pretože sme ju odhalili. Za vašej vlády sa žiadne veľké kauzy neodhaľujú nie preto, že by neboli, ale preto, že ich zametáte pod koberec. To je fakt. Spomínali ste rôzne tendre. Ja len spomeniem jednou vetou, u nás bolo pravidlo na vnútre, pokiaľ neboli minimálne traja uchádzači, tender bol zrušený, a vy ste práve spomenuli tie zrušené tendre, vtedy to fungovalo. Ja som spomenul pred pár dňami, že najhoršia je korupcia v zdravotníctve, pretože tam ide o ľudský život. Dnes som bol v Nitre a v Solčanoch. Tam to asi poznáte. Pre mňa jedným z najemotívnejších zážitkov s ľuďmi, keďže moji rodičia sú lekári, je, keď niekto za mnou príde a povie mi na ulici ako celkom neznámy človek, že buď môj otec alebo moja mama im zachránili život alebo pomohli. Aj dnes jedna pani v Nitre za mnou prišla. A ako moji rodičia, tak aj tisíce lekárov zachraňujú ľudské životy. Tým, ako umožňujete rozkrádanie v zdravotníctve, vy im zväzujete ruky pri záchrane životov. Ak sa musia potom lekári rozhodovať, pretože nemajú peniaze, komu drahý liek onkologický dajú alebo nedajú, pretože rozkrádate v prístrojoch, v rekonštrukciách, tak to je to najperfídnejšie, čo môže byť. Vy tento systém tolerujete. Pán nad vami, o ktorom bude potom v príspevku hovoriť, ho podľa mojej mienky svojou funkciou garantuje.
J. Rydlo, poslanec: (2009-02-18):
Skrátka a jasne, ja podporujem ideu daňovej zvrchovanosti nášho štátu, ale beriem aj do úvahy to, že sme súčasťou určitého súštátia, ktorým je Európska únia, v ktorej si jednoducho nemôže dovoliť robiť tzv. Alleingang. Ďakujem.
Kollár, Boris, predseda NR SR (2020-04-22):
Dávam slovo spoločnej spravodajkyni, predsedníčke výboru pre sociálne veci pani poslankyni Jane Žitňanskej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Beluský, Martin, poslanec NR SR (2023-05-25):
Ďakujem za slovo, pán podpredseda. Vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre pôdohospodárstvo a životné prostredie, výbor pre verejnú správu a regionálny rozvoj. Za gestorský výbor navrhujem Výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte všeobecnú rozpravu.
Kazda, Radovan, poslanec NR SR (2022-06-16):
Pristúpime teraz k hlasovaniu o pozmeňujúcich a doplňujúcich návrhoch zo spoločnej správy, ktorá má 19 bodov. V rozprave som požiadal o, na osobitné, vyňať na osobitné hlasovanie body 7, 14 až 17 a 19 spoločnej správy, keďže som podal pozmeňujúci návrh, ktorý komplexnejšie rieši túto problematiku. Pán predsedajúci, dajte, prosím, hlasovať o bodoch 1 až 6, 8 až 13 a 18 spoločnej správy s odporúčaním gestorského výboru schváliť.
B. Bugár, podpredseda NR SR: (2002-01-30):
J. Prokeš, poslanec: Ďakujem, pán predsedajúci, ja som veľmi pozorne počúval vystúpenie pána poslanca Šebeja a potešili ma dve veci. Prvá, že tak pozorne sleduje tlačovky Slovenskej národnej strany, pretože používa presne tie isté argumenty, ktoré my používame už minimálne pol roka, a druhá vec je, že konečne z úst člena vládnej koalície zaznelo, aký je bezvýznamný Európsky parlament, aké bezvýznamné sú teda aj demarše, ktoré nám posielal, ktoré ste si objednávali, keď ste boli v opozícii v predchádzajúcom období a strašili ste obyvateľstvo Slovenskej republiky. Vtedy nikomu neprekážalo, že to tam schválilo 20 poslancov. Hlavná vec, že sa tu s ním dalo mávať. Napriek tomu ale musím povedať, že s pánom poslancom plne súhlasím v tej časti, keď hovoril, že musíme zápasiť o to, do akej Európy budeme vstupovať, aké tam bude naše miesto a vlastne čo si budeme môcť zachovať. Kde vzniká homogenizmus a uniformita a tým pádom aj nestabilita veľkého útvaru a kde sú vlastne hranice zŕn, ktoré vytvárajú v multikryštalickej štruktúre alebo polykryštalickej štruktúre práve veľmi pevný systém. Takže ja som veľmi rád, že tie argumenty, ktoré použil pán poslanec Šebej, tu odzneli, ale napriek, aj jeho vystúpeniu, ja poviem, že budem hlasovať za ten návrh, ktorý predkladá KDH. Ďakujem.
B. Bugár, podpredseda NR SR: (2003-06-19):
(Hlasovanie.) Prítomných je 120 poslancov, za 94, proti 7, zdržalo sa 18, nehlasoval 1. Konštatujem, že Národná rada postúpila tento návrh zákona do tretieho čítania. Preto otváram rozpravu v rámci tretieho čítania a pýtam sa, či sa niekto hlási v rámci tohto čítania do rozpravy. Konštatujem, že nie je to tak, vyhlasujem rozpravu v treťom čítaní za skončenú. Pani spravodajkyňa, môžeme pristúpiť k hlasovaniu ako celku?
Becík, Branislav, poslanec NR SR (2023-10-25):
Sľubujem. (Potlesk.)
Danko Andrej, predseda NR SR (2016-09-12):
Ešte raz opravu, zastavte hlasovanie.
J. Počiatek, minister financií SR: (2009-04-16):
Ministerstvo financií v súčasnosti disponuje údajmi o skutočnom plnení príjmov a výdavkov Sociálnej poisťovne za mesiace január až február 2009, údaje za marec sú zatiaľ len predbežné. Celkové príjmy Sociálnej poisťovne, čo je výber poistného od ekonomicky aktívneho obyvateľstva, nedaňové príjmy, zostatok prostriedkov z predchádzajúceho obdobia a transfer zo štátnych finančných aktív, dosiahli 31 % rozpočtovaného celoročného objemu. Objemovo najväčšiu položku tvoria príjmy z poistného, ktorá v sledovanom období bola mierne pod úrovňou rozpočtovaného objemu príslušného obdobia. Očakávané nižšie plnenie príjmov od ekonomicky aktívneho obyvateľstva je čiastočne kompenzované vyšším plnením nedaňových príjmov, ako sú úroky a penále a súčasne vyšším zostatkom finančných prostriedkov z predchádzajúceho obdobia. Predbežné čerpanie celkových výdavkov, vrátane správneho fondu v 1. štvrťroku 2009 je na úrovni 24,86 % schváleného rozpočtu. V sledovanom období sme zaznamenali zvýšené čerpanie u dvoch fondov a to v zákonnom fonde nemocenského poistenia a v zákonnom fonde poistenia v nezamestnanosti. Na základe počtu poberateľov dávok za január a február, marcové údaje zatiaľ nie sú k dispozícii, vyššie čerpanie výdavkov v zákonnom fonde nemocenského poistenia bolo spôsobené nárastom počtu poberateľov v dôsledku zvýšenej chorobnosti v zimnom období plus 16 tisíc prípadov a taktiež nárast evidovaných nezamestnaných na základe hromadného prepúšťania zamestnancov, ktorý sa premietol v zvýšení počtu poberateľov dávky v nezamestnanosti o 8 400 osôb. V nadväznosti na uvedené ministerstvo financií v tejto etape nevidí dôvod aktualizovať rozpočet Sociálnej poisťovne. Ďakujem za slovo. Skončil som.
Jurinová, Erika, podpredsedníčka NR SR (2015-09-30):
Pána spravodajcu hľadáme.
Bugár, Béla, podpredseda NR SR (2016-10-14):
Vyhlasujem rozpravu o tomto bode programu za skončenú. Pán minister, chcete zaujať stanovisko? Nech sa páči, máte slovo.
Laurenčík, Milan, podpredseda NR SR (2021-06-23):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Rastislav Schlosár.
Matovič, Igor, poslanec NR SR (2017-04-07):
Čiže začnem od konca. Ja som hovoril, že to je príklad toho, že ako sa dokáže statočne človek, aj keď chybu neurobil, lebo upozorňoval som na to, že vlastne on reagoval na výzvu Kaliňáka, ktorý ho najprv nahovoril na využívanie letky, keď ho nahovoril alebo teda chcel od neho, aby ju nevyužíval, tak povedal, nebudem ju využívať a nerobil okolo toho žiadne obštrukcie. V tomto prípade to bolo vedome zneužitie funkcie zo strany kapitána, samozrejme, že nie sú to úplne porovnateľné, porovnateľné prípady. Kolega Laurenčík, to, že ste podávali obdobný návrh, ono naozaj, ja by som tu chcel upriamiť pozornosť na degradovanie kapitána. V tomto ten návrh je úplne, úplne iný. Ten váš je v podstate podmnožinou toho našeho v tom, že my sme navrhovali, vy ste myslím, že navrhovali, aby sa zase mohlo, hodnosť vždy o jeden stupeň, aby bola vyššia. Čiže my sme prezentovali na tlačovke, že urobíme tento krok, že aby vždy to bolo iba o jednu hodnosť, ale zároveň sme chceli aj degradovať kapitána, ale v tom čase sme si boli vedomí aj toho, že to budú aj plukovníci v SMER-e. Medzičasom plukovníci tvrdia, že si len robili srandu, takže, dobre, plukovníci sú z toho von. Takže nie je to lex kapitán Danko a plukovníci SMER-u. A chcel by som aj z tohto miesta kapitánovi ešte odkázať, aj teba ubezpečiť v tom, že ja kapitánovi, aj keď sa to Ondrovi Dostálovi nepáči, že kapitánovi Dankovi budem hovoriť kapitán Danko, budem mu to hovoriť. Práve v mene týchto dôstojníkových žien alebo teda žien dôstojníkov. Treba ho dovtedy konfrontovať s touto hanbou, dokedy si sám nevstúpi do svedomia a buď ten zákon neprijme sám, alebo sa potichu vzdá tej hodnosti. Čokoľvek. Ale dovtedy odo mňa pokoj nebude mať, dovtedy mu budem hovoriť kapitán a môže sa mi vyhrážať čímkoľvek jako dnes, že keď mu to ešte raz poviem, tak ma dá na disciplinárne konanie a bude mi dávať pokuty. Iba ukáže svoju obrovskú malosť.
Laurenčík, Milan, podpredseda NR SR (2022-05-04):
Jedna faktická poznámka na vaše vystúpenie. Nech sa páči, pán poslanec Miroslav Suja.
Jurinová, Erika, poslankyňa NR SR (2017-09-14):
Ďakujem pekne za odpoveď, sprostredkovanú odpoveď. Mňa by i tak zaujímalo, ako máme teda vnímať slová premiéra, ktoré citujem: „Akonáhle bude vznesené obvinenie, tak pochopím, že tam jednoducho nemôžem zostať.“ Toto boli slová premiéra Slovenskej republiky. Obvinenie naozaj bolo vznesené. Váš domáci, domáci pána premiéra Fica Bašternák prejavil účinnú ľútosť, čím priznal vinu. A ja sa vás teda pýtam v zastúpení, že či je pán premiér naozaj nechápavý, keď občanov verejne klamal, že sa z Bašternákovho bytu vysťahuje, alebo ten byt patrí pánovi premiérovi.
Hirman, Karel, dočasne poverený minister hospodárstva SR (2023-05-03):
Ďakujem, pán predsedajúci. Vážené pani poslankyne, vážení páni poslanci, na úvod mi dovoľte ospravedlniť pána premiéra a zastupujúceho ministra, teda súčasne zdravotníctva, takže musel som ho zastúpiť ja v tomto hektickom dni. Takže návrh zákona bol vypracovaný za účelom plnenia cieľov a míľnikov plánu obnovy a odolnosti, komponentu 11, reformy 4, ktoré podmieňuje investície 4 a 5. Základným cieľom navrhovanej právnej úpravy je legislatívne zakotviť nový typ ambulancie, ambulantnej záchrannej zdravotnej služby, ambulanciu rýchlej lekárskej pomoci v tzv. stretávacom režime RV. Ja sám som si zistil, čo to je RV, to je skratka z francúzskeho rendez-vous, to znamená, že sa stretnú tie ambulantné rýchle pomoci s tým pacientom v zúženom formáte. Zavedenie tohto typu ambulancie podľa analýz zlepší dostupnosť záchrannej zdravotnej služby pre pacientov a skráti čas, za ktorý dokáže pacient v ohrození života dostať odbornú zdravotnú starostlivosť. V súvislosti s predmetnou právnou úpravou sa navrhujú upraviť aj súvisiace časti zákona o záchrannej zdravotnej službe. Predloženým návrhom zákona sa zároveň presúva kompetencia na realizáciu výberového konania a následne vydávanie povolení pre ambulancie záchrannej zdravotnej služby späť na ministerstvo zdravotníctva. Vážený pán predsedajúci, vážené pani poslankyne, vážení poslanci, dovoľujem si vás požiadať o zaujatie stanoviska k predloženému návrhu zákona a o jeho podporu. Ďakujem.
Vitteková, Anna, poslankyňa NR SR (2013-09-25):
Teraz budeme hlasovať o prvom pozmeňujúcom návrhu pána poslanca Hubu.
Blanár, Juraj, podpredseda NR SR (2021-05-13):
Ďalší s faktickou poznámkou pán poslanec Ľudovít Goga.
Kyselica, Lukáš, poslanec NR SR (2022-06-16):
Pán predseda, sme v treťom čítaní, otvorte, prosím, rozpravu.
Hrnčiar, Andrej, podpredseda NR SR (2018-10-17):
Pani poslankyňa Vaľová. Nie je v rokovacej sále. Stráca poradie. Pani poslankyňa Gaborčáková druhýkrát stráca poradie. Takže pýtam sa, či sa chce do rozpravy prihlásiť niekto ústne. Končím možnosť nahlásiť sa do rozpravy. Do rozpravy sa prihlásili traja páni poslanci. Nech sa páči, pán poslanec Mihál.
P. Hrušovský, podpredseda NR SR: (2002-06-26):
(Hlasovanie.) Prítomných je 98 poslancov, za 4, proti 70, zdržalo sa 22, nehlasovali 2. Neschválili sme návrh. A. Ivanko, poslanec: Z rozpravy vyplynul jeden pozmeňujúci návrh, ktorý predložil pán poslanec Fehér. Týka sa účinnosti zákona.
B. Bugár, podpredseda NR SR: (2006-03-15):
(Hlasovanie.) Prítomných je 121 poslancov, za 80, proti 7, zdržalo sa 31, nehlasovali 3. Otváram rozpravu v rámci tretieho čítania . Pýtam sa, či má niekto záujem prihlásiť sa do rozpravy. Konštatujem, že nie je to tak. Vyhlasujem rozpravu za skončenú. Nech sa páči.
Uhrík, Milan, poslanec NR SR (2018-09-18):
Vážený pán predsedajúci, v rozprave neboli podané žiadne procedurálne ani pozmeňujúce návrhy. Prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Puci, Róbert, poslanec NR SR (2015-03-17):
Pán poslanec Raši požiadal vyňať na osobitné hlasovanie bod 78 spoločnej správy, ale nakoľko bol odhlasovaný bod 130 spoločnej správy, o bode 78 už hlasovať nebudeme. Dajte, prosím, hlasovať o bode 80 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Gál, Gábor, poslanec NR SR (2015-01-27):
Ďakujem pekne za slovo, pán predseda. Vážený pán minister, vážené kolegyne, vážení kolegovia, vítam tento návrh zákona. Musím konštatovať, že trošku sme s tým omeškali, nie je to vina ani pána ministra, ani nás všetkých, proste takto sme, takto sme, ťažko sme sa dopracovali k tejto už želanej téme, aby sme ľudí, ktorí nezavinili veľmi nejaké, veľmi závažné trestné činy, nekriminalizovali s tým, že ich umiestnime do výkonu trestu odňatia slobody. Samozrejme, trest má byť predovšetkým nie sankčný, ale má byť prevýchovný, preventívny a nie raz sa stáva, že keď týchto ľudí umiestnime, zavrieme, umiestnime ich do výkonu trestu, tak ich pripravujeme už na také neblahé konanie, vyučia sa tam ďalšie remeslo, takže to vítam. Budeme mať možnosť ešte sa o tom porozprávať. Ja len telegraficky jednu takú výzvu, cena. Transparentné verejné obstarávanie a cena. Nie jeden štát to má. Vieme porovnať, za akú cenu, za akých podmienok vieme toto zabezpečiť, aby sa nestalo zas to, že na Slovensku všetko voľajako vychádza drahšie ako v okolitých krajinách. Sú tu tendencie k tomu, ja kvôli tomu vystupujem. Ideme vlastne len pripraviť zákonnú normu, zákonný podklad k tomu. Máte obstarané všetko. Pán minister hovorí, že transparentne, tak si na to potom posvietime, pán minister, lebo že indície sú, že zas to bude v takej cenovej hladine, že zas sme voľáko nejaká celá krajina v nejakej nadmorskej, vysokej nadmorskej výške, že je tu nejaká vysokohorská prirážka. Ja sa teším na túto tému už ako v rámci už tých odbornejších debát vo výboroch. Ďakujem, pán minister.
Ďuriš Nicholsonová, Lucia, podpredsedníčka NR SR (2016-10-26):
Ďakujeme pekne pani poslankyni Cigánikovej. Pani poslankyňa, na vaše vystúpenie evidujem jednu faktickú poznámku. Pani poslankyňa Blahová, nech sa páči.
Laššáková, Jana, podpredsedníčka NR SR (2014-06-26):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Frešo, Simon, Hlina, Kuffa, Mičovský a pani poslankyňa Mezenská. Končím možnosť prihlásiť sa do rozpravy ústne. Nech sa páči, pán poslanec Frešo, máte slovo.
Jurinová, Erika, podpredsedníčka NR SR (2014-03-20):
Nech sa páči, pán poslanec Mikloško, máte slovo.
Ďuriš Nicholsonová, Lucia, podpredsedníčka NR SR (2016-11-24):
Pán poslanec, máte doplňujúcu otázku? Áno, je tomu tak. Nech sa páči.
P. Hrušovský, predseda NR SR: (2003-11-05):
(Hlasovanie.) 131 prítomných, 61 za, 11 proti, 58 sa zdržalo, 1 nehlasoval. Návrh sme neschválili. Pristúpime k hlasovaniu o návrhu pod poradovým číslom...
Laurenčík, Milan, podpredseda NR SR (2021-10-06):
Pán poslanec Ján Richter s faktickou poznámkou.
Kadúc, Miroslav, poslanec NR SR (2015-07-01):
Ešte o minútku poprosím.
D. Čaplovič, podpredseda vlády SR: (2008-02-14):
Podpredseda vlády a minister školstva Ján Mikolaj – zahraničná pracovná cesta v Bruseli, zastúpim ja. Podpredseda vlády a minister vnútra Robert Kaliňák – pracovná cesta Brezno, zastupuje minister obrany Jaroslav Baška. Minister zahraničných vecí Ján Kubiš – zahraničná pracovná cesta Spojené štáty, zastupuje minister obrany Jaroslav Baška. Minister financií Ján Počiatek – neodkladné pracovné rokovanie, zastupuje minister dopravy, pôšt a telekomunikácií Ľubomír Vážny. Minister životného prostredia Jaroslav Izák – pracovná cesta, zastupuje minister výstavby a regionálneho rozvoja Marian Janušek. Ministerka pôdohospodárstva Zdenka Kramplová je takisto na pracovnej ceste a podpredseda vlády a minister spravodlivosti Štefan Harabin má zdravotné dôvody, je práceneschopný. Pre týchto dvoch ministrov neboli vyžrebované žiadne otázky. Ďakujem.
Grendel, Gábor, podpredseda NR SR (2021-03-17):
Teraz dávam priestor prihlásiť sa do rozpravy ústne. Nie je o to záujem. Vyhlasujem rozpravu za skončenú. Pán navrhovateľ, chcete záverečné slovo? Nie. Pán spravodajca takisto nie. Prerušujem rokovanie o tomto bode programu. Pristúpime teraz k rokovaniu o ďalšom bode, ktorým je podľa schváleného programu návrh k zmene Štatútu Štátnej komisie pre voľby a kontrolu financovania politických strán. Materiál je uverejnený ako tlač 412. Prosím pána predsedu výboru pre verejnú správu a regionálny rozvoj pána poslanca Jozefa Lukáča, aby materiál uviedol. (Reakcia z pléna.) Keďže ho nevidím v rokovacej sále, tak prerušujem schôdzu do 14.00 hodiny. (Prerušenie rokovania o 11.57 hodine.) (Pokračovanie rokovania o14.00 hodine.)
Laššáková, Jana, podpredsedníčka NR SR (2014-05-28):
Príjemné dobré ráno, vážené, vážení páni poslanci. Otváram šiesty rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Jaroslav Demjan, Mikuláš Dzurinda, Pavol Frešo, Igor Choma a Vladislav Petráš. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 970. Poprosím pani ministerku Zvolenskú, aby zaujala miesto určené pre navrhovateľov, aj pána spravodajcu Jozefa Ježíka, aby zaujal miesto určené pre spravodajcov. Včera večer neukončil svoje vystúpenie do rozpravy ústne prihlásený poslanec Alojz Hlina, ktorému teraz odovzdávam slovo. Nech sa páči, pán poslanec. (Pokračovanie v rokovaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 970.)
Ďuriš Nicholsonová, Lucia, podpredsedníčka NR SR (2017-03-31):
Ďakujem. Týmto vyhlasujem všeobecnú rozpravu za skončenú. Chcem sa opýtať pani navrhovateľky, či ešte chce zaujať stanovisko. Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Nasledovať by malo prvé čítanie o návrhu poslancov Igora Matoviča a Eduarda Hegera na vydanie zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov. Ale nevidím tu pána Matoviča, tento bod stráca poradie. Kolegyne a kolegovia, ak dovolíte, akokoľvek je mi to ľúto, v tomto momente prerušujem rokovanie, kým nepríde buď pán Glváč, alebo pán podpredseda Hrnčiar. Ja musím odísť. Moja dcéra bola v Anglicku operovaná a čakám, musím byť na telefóne, aby som sa dozvedela informácie, dobre? Ďakujem. (Krátka prestávka.) (Po prestávke.)
Taraba, Tomáš, poslanec NR SR (2022-09-20):
Dámy a páni, bavíme sa tu o akciových trhoch, o II. pilieri, neviem teda koľkáti z vás na akciových trhoch niekedy aktívni boli a zarobili tam nejaké euro, ale ja vám prečítam teda údaje za uplynulý polrok pre nemeckých akcionárov a sporiteľov. Stratili 267 miliárd euro tento polrok, keď sa tu teda bavíme o tom, že na akciových trhoch existuje nejaká istota a potom je, že skúsme šťastie. No šťastie sa skúša v gamblingu, ale nie na akciových trhoch. No a v roku 2008, kedy bola tá Lehman Brothers kríza najväčšia zatiaľ finančná, nemeckí akcionári, ja to hovorím, lebo to je najväčší európsky trh, stratili iba 158 miliárd. Za tento polrok stratili 267. Takže pravda je taká, že celý ten II. pilier je obyčajná mačka vo vreci, obyčajná mačka vo vreci, ktorá sa štátu vráti, pretože keď sú tie akciové fondy v pozitívnom trende, tak presne ako ste povedali, to je cvičená opica. Na tom vie zarobiť. Však to fungujú algoritmy. A v momente kedy to začne strácať, tak samozrejme že tí ľudia, ktorí sa investovaniu absolútne nevenujú, pasívne to do toho II. piliera museli vložiť, lebo im to štát prikázal, no tak sa musia pozerať na stratu. A keď tá strata dosiahne také rozmery, že z toho bude sociálna bieda, tak sa nám to celé vráti a štát tak či tak to bude musieť celé sanovať týchto dôchodcov, takže práve preto ja podporujem akúkoľvek aktivitu, ktorá tento II. pilier, ja to hovorím ako libertarián, bude absolútne eliminovať v prípade Slovenska, pretože štát garantuje sociálny systém svojou efektivitou, produktivitou a má povinnosť sa o tých ľudí postarať, keď sa rozhodne, že sa o nich starať chce. A práve preto podporujem elimináciu tohoto, až úplné zrušenie tohto systému.
Laurenčík, Milan, podpredseda NR SR (2020-06-09):
Pán poslanec Milan Potocký.
P. Paška, predseda NR SR: (2007-09-18):
Nech sa páči, pani poslankyňa, máte slovo.
Suja, Miroslav, poslanec NR SR (2021-06-30):
Ďakujem za slovo, pán predsedajúci. Ja by som sa len chcel spýtať, či od včera sa niečo zmenilo a viete odpoveď na tú moju otázku, čo som vám včera dal v proceduráku, povedal ste, že to zistíte, a poprosím znova tú klímu, lebo zasa je vypnutá a fakt je tu problém dýchať, budeme tu do rána, bude s tým ešte väčší problém. Tak skúsme, ako je to s tými rúškami?
Bugár, Béla, podpredseda NR SR (2018-09-17):
Nech sa páči, ako posledný v rozprave vystúpi pán poslanec Kotleba. Máte slovo.
Šutaj Eštok, Matúš, poslanec NR SR (2022-03-30):
Ďakujem kolegom za reakcie. Pôjdem nejako postupne. Peter Kmec, áno, aj vo svojom prejave som spomenul, že nebudem sa hlbšie venovať tomu, čo tu predviedol minister financií, lebo tomu sa musia venovať ľudia na to kvalifikovaní. Chodia v bielych plášťoch. Väčšinou pracujú na psychiatrických liečebniach. Mňa mrzí to, ako tu, akú kultúru do parlamentu priniesol, ako tu s prepáčením zasmradil tento priestor. Mrzí ma aj to, že pán podpredseda parlamentu, keď vedie schôdzu, tak neukončil rozpravu ministra financií a teraz, keď tu opozičný politik povie a prirovná ministra k jednému zvieratku, tak zrazu je z toho problém. Tomuto nerozumiem. Pán poslanec Kočiš, áno, my vieme, ako to vyzerá na východe. Ja z východu pochádzam. Boli sme aj celá strana HLAS na východnej hranici. Boli sme v Sobranciach. Presne nám to povedali starostovia, že jednoducho tá štátna zložka zlyhala, že prvé dva a pol týždňa to na hranici nefungovalo, že to tam bol absolútny bordel s prepáčením a Mikulec bol kdesi zastrčený v Bratislave a jeho štátny tajomník dovolenkoval na Mauríciu. Takže tieto informácie vieme, vedia to aj ľudia, ktorí sú na východe. Pán poslanec Taraba, máš úplnú pravdu. Jednoducho oni už ani tú transparentnosť, ani ňou sa nemôžu hrdiť. Nikdy sa ňou nemohli, lebo po tom všetkom, čo navystrájali, ale teraz už obzvlášť nemajú nárok, aby sa akousi transparentnosťou oháňali. Ale dnes dobre vieme, ako to hlasovanie dopadne, že jednoducho podržia Mikulca, aby fungoval ďalej. Veď keď už ho podržali minule potom, ako sa tu čítalo, že išli jeho podriadení podpáliť auto kanistrom žene. Táto vládna chunta alebo ako to mám nazvať, bez problémov ho podržala vo svojej funkcii, tak čo čakáme od nich teraz. A na záver, pán poslanec Žiak, ja som si myslel, že blahoslavení chudobní duchu sú iba v OĽANO, ale vidím, že aj SaS má svojich odborníkov, ktorí neobriadili ani psiu búdu v živote a budú tu trepať akési nezmysly.
Kosová, Ingrid, poslankyňa NR SR (2024-04-23):
(Rečníčke chvíľu nefungoval mikrofón.) Už to ide. Ďakujem veľmi pekne za zdržanie, teda sa ospravedlňujem. Ďakujem ti, Zorka, ty si mala, samozrejme ako vždy, výborný príspevok a mne tak utkvelo hlavne také tri základné body, na ktoré by sme sa mali všetci sústrediť a mám potrebu ich vypichnúť, a to je problematika výboru menšín podľa počtu ľudí, ktorí sa k tomu hlásia, pretože určite, teda aspoň dúfam, že to všetci viete, že najviac na to dopláca najmä rómska národnostná menšina v tomto fonde, kde sa nehlási možno ani jedna tretina k rómskej národnosti a podľa toho máme teda omnoho menej finančných prostriedkov na podporu rómskej národnostnej kultúry. Ďalej je to otázka celej efektivity fondu, pretože vo všeobecnosti tento fond už dlhodobo čelí kritike, my dlho vieme, že sú tam dokonca aj podozrenia z konfliktu záujmov a zaujatosti pri prideľovaní finančných prostriedkov, veď sú známe mediálne kauzy, kedy tí, ktorí rozhodovali o úspešnosti projektov, tak boli zároveň žiadateľmi tých projektov alebo boli osobami blízko spriaznenými so žiadateľmi projektov. Okrem toho celý ten zákon je komplikovaný, administratívne deravý a mnohé oblasti podpory ani neodrážajú potreby, reálne potreby menšín. A ja sa teda pýtam, ako je možné, a to je ten tretí bod a to je úloha ministerstva, že pani Šimkovičová, ktorá je na čele ministerstva kultúry, neprišla už s nejakou systémovou zmenou celého tohto fondu a my tu vlastne budeme schvaľovať poslanecký návrh, ktorý by mal prísť v nejakom participatívnom procese. A ďalšia otázka, ktorú si kladiem a ktorá je nezodpovedaná, prečo profesionálna národnostná kultúra nie je súčasťou celkovo chápanej kultúry na Slovensku, prečo je len nejakou odnožou. A tieto veci by sme si mali v nejakej diskus... (Prerušenie vystúpenia časomerom.)
Matejičková, Zuzana, poslankyňa NR SR (2024-05-21):
Pán predseda, dajte, prosím, hlasovať o 9. pozmeňujúcom a doplňujúcom návrhu pani poslankyne Stohlovej.
Brocka, Július, poslanec NR SR (2013-12-17):
Pán predseda, dajte hlasovať o postúpení návrhu zákona do druhého čítania.